-પર્યાવરણ અને આરોગ્યને હાનિ પહોંચાડતા પ્લાસ્ટિકના ચા-કોફીના કપ અને પાણીના પાઉચ પર સત્તાવાર પ્રતિબંધ મૂકવા અને આકરી કાર્યવાહી હાથ ધરવા મ્યુનિસિપલ કોર્પોરેશને કમર કસી છે. મહાનગરપાલિકા વિસ્તારમાં ચા-કોફીની લારીઓમાં વપરાતા પ્લાસ્ટિકના કપ, પાણીના પાઉચ તથા પાન-મસાલાના પેકિંગ માટે વપરાશમાં લેવાતા પ્લાસ્ટિકના રેપર્સના વપરાશ અને ઉત્પાદન પર પ્રતિબંધ મૂકવા અંગે કમિશનર તરફથી આવેલી ભલામણ પર આજે સ્ટેન્ડિંગ કમિટીની બેઠકમાં નિર્ણય લેવાશે.